ເກົາຫຼີເໜືອ ຮຽກຮ້ອງ ໃຫ້ເກົາຫຼີໃຕ້ ແລະ ສຫລ ຍົກເລີກ ການຊ້ອມລົບ
ກຸງພຽງຢາງ ກ່າວວ່າ ການຊ້ອມລົບ ຂອງເກົາຫຼີໃຕ້ ແລະສະຫະລັດ ຈະທຳລາຍສາຍພົວພັນ ລະຫວ່າງສອງເກົາຫຼີ ຢ່າງຮ້າຍແຮງ.
ເກົາຫຼີເໜືອກຳລັງຮຽກຮ້ອງໃຫ້ເກົາຫຼີໃຕ້ແລະສະຫະລັດ ລົບລ້າງ ແຜນການຊ້ອມລົບປະຈຳປີຂອງຕົນ ຊຶ່ງຈະມີຂຶ້ນໃນໄວໆນີ້ ໂດຍ ກ່າວວ່າການຊ້ອມລົບດັ່ງກ່າວຈະທຳລາຍຢ່າງຮ້າຍແຮງຕໍ່ຄວາມ ສຳພັນລະຫວ່າງສອງເກົາຫຼີນັ້ນ ສື່ມວນຊົນແຫ່ງລັດຂອງກຸງພຽງຢາງໄດ້ເຕືອນເຖິງໄພພິບັດແລະ ຄວາມຫາຍຍະນະທີ່ວາດພາບບໍ່ໄດ້ ຖ້າການຊ້ອມລົບທີ່ເອີ້ນວ່າ Foal Eagle ແລະ Key Resolve ຫາກດຳເນີນໄປຕາມກຳນົດ ທີ່ຈະມີຂຶ້ນໃນທ້າຍເດືອນໜ້ານີ້ ກະຊວງປ້ອງກັນປະເທດເກົາຫຼີໃຕ້ ບໍ່ໄດ້ໃຫ້ຄວາມສຳຄັນຕໍ່ການ ຂົ່ມຂູ່ດັ່ງກ່າວໃນວັນພະຫັດມື້ນີ້ ທ່ານ Kim Minseok ໂຄສົກກະຊວງປ້ອງກັນປະເທດເກົາ ຫຼີໃຕ້ເຕືອນວ່າ ກຸງໂຊນຈະທຳການລົງໂທດ ຢ່າງບໍ່ມີຄວາມປານີສົງສານແລະຢ່າງເດັດດ່ຽວ ໃນເຫດການທີ່ເກາະຜິດດັ່ງກ່າວຊຶ່ງ ທ່ານກິມ ກ່າວວ່າ: "ພວກເຮົາຈະດຳເນີນການຊ້ອມລົບ Key Resolve ແລະ Foal Eagle ຕາມແຜນການທີ່ ໄດ້ວາງໄວ້ ຖ້າຫາກເກົາຫຼີເໜືອ ທຳການຮຸກຮານທາງທະຫານ ຢ່າງແທ້ຈິງ ໂດຍໃຊ້ເປັນຂໍ້ ອ້າງຂອງອັນທີ່ເປັນການຊ້ອມລົບທຳມະດາທີ່ພວກເຮົາດຳເນີນໄປໃນຖານເປັນກະກຽມສຳ ລັບພາວະສຸກເສີນແລ້ວທະຫານຂອງພວກເຮົາກໍຈະລົງໂທດພວກທະຫານເກົາຫຼີເໜືອຢ່າງ ໄຮ້ປານີສົງສານ ແລະຢ່າງເດັດດ່ຽວ ” ການຊ້ອມລົບປະຈຳປີ ເປັນແຫຼ່ງທີ່ມາແຫ່ງຄວາມເຄັ່ງຕຶງ ລະຫວ່າງສອງເກົາຫຼີທີ່ເປັນຄູ່ປໍລະ ປັກກັນມາເປັນເວລາດົນນານ ທາງຝ່າຍເກົາຫຼີເໜືອ ມອງເບິ່ງການຊ້ອມລົບນີ້ເປັນການກະ ກຽມເພື່ອທຳການຮຸກຮານ ໃນຂະນະດຽວກັນເກົາຫຼີໃຕ້ກ່າວວ່າ ການຊ້ອມລົບຂອງຕົນແມ່ນ ເພື່ອປ້ອງກັນຕົວ ການຊ້ອມລົບໃນປີແລ້ວນີ້ ໄດ້ມີຂຶ້ນໃນລະຫວ່າງທີ່ເກີດຄວາມເຄັ່ງຕຶງໂດຍສະເພາະກ່ຽວກັບຄວາມສຳພັນລະຫວ່າງສອງເກົາຫຼີນັ້ນຫຼັງຈາກກຸງພຽງຢາງທຳການທົດລອງອາວຸດນີວເຄລຍ ຂອງຕົນຄັ້ງທີສາມ ໃນຈຸດທີ່ຮ້າຍກາດທີ່ສຸດ ເກົາຫຼີເໜືອໄດ້ທຳການຂົ່ມຂູ່ ເກືອບວ່າທຸກໆມື້ກ່ຽວກັບສົງຄາມນີວເຄລຍ ຕໍ່ເກົາຫຼີໃຕ້ ທີ່ໄດ້ຮັບການໜຸນຫຼັງຈາກສະຫະລັດນັ້ນ ສາຍພົວພັນ ລະຫວ່າງສອງເກົາຫຼີ ໄດ້ສະແດງໃຫ້ເຫັນຮ່ອງຮອຍທີ່ດີຂຶ້ນໃນຫວ່າງບໍ່ເທົ່າໃດ ສັບປະດາຜ່ານມານີ້ທີ່ທັງສອງຝ່າຍຕ່າງກໍເວົ້າອອກມາເຖິງຄວາມຈຳເປັນທີ່ຕ້ອງປັບປຸງສາຍພົວພັນຂອງພວກຕົນໃຫ້ດີຂຶ້ນ ທັງສອງຝ່າຍ ຕ່າງກໍກ່າວຫາຊຶ່ງກັນແລະກັນວ່າ ເປັນຜູ້ກໍ່ໃຫ້ ເກີດຄວາມເຄັ່ງຕຶງຂຶ້ນນັ້ນ